《意难忘》
清代·奕绘

心境悠然。正寒梅初发，疏映琅玕。清凉香雪海，幽僻竹林园。

君不见，小帘前。正月色娟娟。照双清，高怀朗韵，叶澹花鲜。

同心其臭如兰。尽拈来微笑，悟处忘言。佳人翠袖薄，仙子石床寒。

杯酒后，梦魂边。似暗惜芳年。惹相思，闲情一片，画里难传。

作者简介：（1799—1838）清宗室，荣亲王永琪孙，字子章，号幻园，又号太素道人。嘉庆间袭贝勒。好风雅，喜著述。有《明善堂集》。